CELEX: C2004/106/74
Language: fi
Date: 2004-04-30 00:00:00
Title: Asia C-145/04: Espanjankuningaskunnan 18.3.2004 Ison-Britannianja Pohjois-Irlannin yhdistynyttä kuningaskuntaa vastaan nostama kanne

30.4.2004   
            
            
               FI
            
            
               Euroopan unionin virallinen lehti
            
            
               C 106/43
            
         Espanjan kuningaskunnan 18.3.2004 Ison-Britannian ja Pohjois-Irlannin yhdistynyttä kuningaskuntaa vastaan nostama kanne
   (Asia C-145/04)
   (2004/C 106/74)
   Espanjan kuningaskunta on nostanut 18.3.2004 Euroopan yhteisöjen tuomioistuimessa kanteen Ison-Britannian ja Pohjois-Irlannin yhdistynyttä kuningaskuntaa vastaan. Kantajan asiamies on N. Díaz Abad ja prosessiosoite on Luxemburgissa.
   Euroopan yhteisöjen komissio vaatii, että yhteisöjen tuomioistuin
   
               —
            
            
               toteaa, että Yhdistynyt kuningaskunta ei ole noudattanut EY:n perustamissopimuksen 189, 190, 17 ja 19 artiklan sekä Euroopan parlamentin välittömistä vaaleista 20.9.1976 tehtyyn neuvoston päätökseen 76/787/EHTY, ETY, EURATOM (1) liitetyn edustajien valitsemista Euroopan parlamenttiin yleisillä, välittömillä vaaleilla koskevan vuoden 1976 säädöksen mukaisia velvoitteitaan, koska se on antanut European Parliament (Representation) Act 2003 -nimisen säädöksen;
            
         
               —
            
            
               velvoittaa Yhdistyneen kuningaskunnan korvaamaan tästä oikeudenkäynnistä johtuvat oikeudenkäyntikulut.
            
         Oikeudelliset perusteet ja pääasialliset perustelut:
   Tämän kanteen oikeudelliset perusteet ovat seuraavat:
   
               I.
            
            
               EY:n perustamissoimuksen 189,190, 17 ja 19 artiklan rikkominen, sillä
               
                           a)
                        
                        
                           European Parliament (Representation) Act 2003:ssa (jäljempänä EPRA 2003) tunnustetaan sellaisten henkilöiden äänioikeus, jotka eivät ole jäsenvaltioiden kansalaisia (eli Gibraltarissa asuvien kansainyhteisön kansalaisten) ja joilla ei siksi ole unionin kansalaisen asemaa. Espanjan kuningaskunnan kannan mukaan unionin kansalaisuuden ja Euroopan parlamentin vaaleja koskevan äänioikeuden ja vaalikelpoisuuden välillä on selkeä yhteys.
                        
                     
                           b)
                        
                        
                           Oikeudesta äänestää Euroopan parlamentin vaaleissa säädetään EY 190 artiklassa. Sen tähden tämän oikeuden perustana oleva säännös on yhteisön toimivalta. Ainoat henkilöt, joilla on oikeus käyttää tätä oikeutta, ovat unionin kansalaiset, koska EY 190 artiklaa on tulkittava systemaattisesti EY 17 ja EY 19 artiklan kanssa.
                        
                     
                           c)
                        
                        
                           EY 189 ja EY 190 artiklassa käytetyn ilmaisun ”valtioiden kansat” on tulkittava tarkoittavan vain jäsenvaltioiden kansalaisia, eikä se sisällä muita kuin EU:n kansalaisia, vaikka nämä asuvat alueella, jolla yhteisön oikeutta sovelletaan.
                        
                     
                           d)
                        
                        
                           Euroopan parlamentin vaaleja koskevan äänioikeuden ja vaalikelpoisuuden antaminen henkilöille, jotka eivät ole unionin kansalaisia, merkitsee säröä unionin kansalaisuuteen, sillä tietyillä henkilöillä olisi äänioikeus ja vaalikelpoisuus Euroopan parlamentin vaaleissa, mutta ei muita unionin kansalaisuuteen liittyviä oikeuksia.
                        
                     
                           e)
                        
                        
                           Jäsenvaltioiden yksipuolisen toimivallan antaa Euroopan parlamentin vaaleja koskeva äänioikeus ja vaalikelpoisuus hyväksyminen mahdollistaisi muiden jäsenvaltioiden samanlaiset vaatimukset.
                        
                     
         
               II.
            
            
               Vuoden 1976 säädöksen rikkominen, sillä
               vuoden 1976 säädöksessä suljetaan Gibraltar sen objektiivisen soveltamisalan ulkopuolelle säädettäessä Euroopan parlamentin vaaleista. Tämä ulkopuolelle jättäminen on yhteensopiva Gibraltarin kansainvälisen ja yhteisön oikeuden mukaisen aseman kanssa.
               Yhdistynyt kuningaskunta hyväksyi 18.2.2004 antamallaan julkilausumalla sen, että Gibraltarin äänestäjät voivat äänestää Euroopan parlamentin vaaleissa osana ja samoin edellytyksin kuin Yhdistyneen kuningaskunnan olemassa olevan vaalipiirin äänestäjät.
               EPRA 2003:ssa kuitenkin sisällytetään Gibraltarin alue (ei sen äänestäjiä) olemassa olevaan vaalialueeseen Yhdistyneessä kuningaskunnassa. Tämä yhdistetty vaalialue on vuoden 176 säädöksen ja edellä mainitun julkilausuman vastainen.
            
         
      (1)  EYVL L 287, 8.10.1976, s. 1.